Secțiile din regiunea transnistreană, punctul nevralgic al alegerilor prezidențiale din Moldova.
Duminică are loc turul II al alegerilor prezidențiale din Republica Moldova. În primul tur, Maia Sandu a obținut 36.16% dintre voturile exprimate, iar Igor Dodon 32.61%. Sute de oameni spun că nu sunt lăsați să voteze în Frankfurt.
Punctul nevralgic al alegerilor prezidențiale din Republica Moldova sunt secțiile deschise pentru locuitorii din regiunea transnistreană. La fel ca acum două săptămâni, oamenii din Varnița au ieșit să protesteze și să blocheze drumul de acces în localitate.Asta pentru că nu vor ca alegerile să fie influențate de regiunea pe care o consideră separatistă și care nu participă la viața politică și socială a țării.Poliția a încercat să intervină, ca să deblocheze drumul."Oamenii își doresc și în regiunea transnistreană schimbarea. Nu trebuie să le îngrădim din punctul acesta de vedere accesul. Noi trebuie să vedem cei care intră repetat cu mașinile, cei care sunt aduși în mod forțat", a spus Octavian Țicu, deputat în Parlamentul Republicii Moldova.În primul tur al alegerilor, în cele 42 de secții de votare deschise pentrumoldovenii din regiunea separatistă trans-nis-treană, au votat peste 14.000 de persoane.